ARTICOLUL 12

(1) Cu efect de la 1 noiembrie 2004:

(a) la art. 205 din Tratatul CE şi la art. 118 din Tratatul Euratom:

(i) alin. (2) se înlocuieşte cu următorul text:

"(2) Pentru hotărârile Consiliului care necesită majoritate calificată, voturile membrilor se ponderează după cum urmează:

Belgia | 12 |

Republica Cehă | 12 |

Danemarca | 7 |

Germania | 29 |

Estonia | 4 |

Grecia | 12 |

Spania | 27 |

Franţa | 29 |

Irlanda | 7 |

Italia | 29 |

Cipru | 4 |

Letonia | 4 |

Lituania | 7 |

Luxemburg | 4 |

Ungaria | 12 |

Malta | 3 |

Ţările de Jos | 13 |

Austria | 10 |

Polonia | 27 |

Portugalia | 12 |

Slovenia | 4 |

Slovacia | 7 |

Finlanda | 7 |

Suedia | 10 |

Regatul Unit | 29 |

Hotărârile Consiliului sunt valabile dacă au întrunit cel puţin 232 de voturi favorabile exprimate de majoritatea membrilor, atunci când, în temeiul prezentului Tratat, trebuie adoptate la propunerea Comisiei.

În celelalte cazuri, hotărârile Consiliului sunt valabile dacă au întrunit cel puţin 232 de voturi favorabile exprimate de cel puţin două treimi dintre membri."

(ii) se adaugă următorul alineat:

"(4) Când o decizie trebuie adoptată de Consiliu cu majoritate calificată, un membru al Consiliului poate solicita să se verifice îndeplinirea condiţiei ca statele membre care constituie majoritatea calificată să reprezinte cel puţin 62% din populaţia totală a Uniunii. Dacă se constată că această condiţie nu este îndeplinită, decizia în cauză nu se adoptă.";

(b) La art. 23 alin. (2) din Tratatul UE, al treilea paragraf se înlocuieşte cu următorul text:

"Voturile membrilor Consiliului se ponderează în conformitate cu art. 205 alin. (2) din Tratatul de instituire a Comunităţii Europene. Pentru a fi adoptate, deciziile trebuie să întrunească cel puţin 232 de voturi favorabile exprimate de cel puţin două treimi dintre membri. În cazul deciziilor care trebuie adoptate de Consiliu cu majoritate calificată, un membru al Consiliului poate solicita să se verifice îndeplinirea condiţiei ca statele membre care constituie majoritatea calificată să reprezinte cel puţin 62% din populaţia totală a Uniunii. Dacă se constată că această condiţie nu este îndeplinită, decizia în cauză nu se adoptă."

(c) La art. 34 din Tratatul UE, alin. (3) se înlocuieşte cu următorul text:

"(3) Pentru hotărârile Consiliului care necesită majoritate calificată, voturile membrilor se ponderează în conformitate cu dispoziţiile art. 205 alin. (2) din Tratatul de instituire a Comunităţii Europene; hotărârile sunt valabile dacă au întrunit cel puţin 232 de voturi favorabile exprimate de cel puţin două treimi dintre membri. În cazul deciziilor care trebuie adoptate de Consiliu cu majoritate calificată, un membru al Consiliului poate solicita să se verifice îndeplinirea condiţiei ca statele membre care constituie majoritatea calificată să reprezinte cel puţin 62% din populaţia totală a Uniunii. Dacă se constată că această condiţie nu este îndeplinită, decizia în cauză nu se adoptă."

(2) Art. 3 alin. (1) din protocolul privind extinderea Uniunii Europene anexat la Tratatul UE şi la Tratatul CE se abrogă.

(3) Dacă numărul noilor state membre care aderă la Uniunea Europeană este mai mic de zece, pragul pentru majoritatea calificată se stabileşte printr-o decizie a Consiliului aplicându-se o interpolare aritmetică strict liniară, cu rotunjire în plus sau în minus până la cel mai apropiat număr întreg de voturi, astfel încât acest prag să fie cuprins între 71% pentru un Consiliu cu 300 de voturi şi 72,27% pentru o Uniune Europeană cu 25 de state membre.

--------------------------------------------------